University of Maryland

University of Maryland er et delstatseid, Public Ivy-universitet i Baltimore og College Park i delstaten Maryland i USA. Lærestedet inngår sammen med ytterligere fire campuser i University System of Maryland. Universitetet har også fullverdige campuser i Princess Anne, Catonsville, Adelphi og Baltimore i samme delstat. Baltimore-campus er eldst og er flaggskip-universitetet innenfor University System of Maryland. Dagens flaggskip-universitet i College Park ligger delvis innenfor Capitol Beltway ved Washington, D.C., og mottar forskningsstøtte og bevilgninger fra en rekke føderale myndigheter. Space Systems Laboratory er et av landets få forskningsmiljøer for bruk av kunstig intelligens i romfart, human-robotforskning, romsimulering og mikrogravitasjon i vektløstanker. Historie Dagens University of Maryland, Baltimore, ble grunnlagt i 1807 og fokuserte på medisinutdanning. Dagens University of Maryland School of Medicine er den eldste offentlige legeskolen i USA. Det fikk et medisinsk bibliotek i 1813. Baltimore College of Dental Surgery ble opprettet i 1840, som det første i USA. Den institusjonen som i dag bærer navnet University of Maryland ble opprettet i 1856 av Charles Benedict Calvert i College Park som Maryland Agricultural College. Universitetet inkorporerte etterhvert også det langt eldre University of Maryland, Baltimore fra 1807 og University of Maryland Law School fra 1816. Lærestedet i Princess Anne (UM Eastern Shore) er et historisk svart land-grant-universitet. I 1864 ble Maryland Agricultural College et land-grant-universitet, og bare måneder senere ble general Ambrose E. Burnside og 6 000 nordstatssoldater på campus, underveis for å bistå Ulysses S. Grants styrker i Virginia. Sommeren 1864 sto sørstatenes general Bradley T. Johnson med sine styrker på campus, klar til å avskjære forbindelsen mellom Baltimore og Washington D.C. Finansielle problemer under borgerkrigen ble avhjulpet gjennom delstatsbevilgniger i 1866. A. James Clark School of Engineering ble grunnlagt i 1894. Hovedbygningen i College Park ble derimot totalskadd av brann 29.november 1912, og ikke bygget opp igjen før i 1940. I 1916 tok delstaten full kontroll med lærestedet og overtok eierskapet under navnet Maryland State College. Samme år ble første kvinnelige student immatrikulert. Universitetsstatusen ble innvilget i 1925. Først i 1951 ble den første afroamerikanske student tatt opp ved UM, da hadde lærestedet og dets campuser allerede mer enn 10 000 hvite studenter. Universitetsnavnet kom først i 1988, da University System of Maryland også ble dannet. Læresteder og skoler Læresteder med grunnleggelsesår, studenttall (2006) er: University of Maryland, College Park (1856) – 35 300 studenter College of Arts and Humanities University of Maryland School of Music College of Education College of Computer, Mathematical, and Physical Sciences Philip Merrill College of Journalism College of Agriculture and Natural Resources College of Chemical and Life Sciences Robert H. Smith School of Business College of Behavioral and Social Sciences A. James Clark School of Engineering University of Maryland College of Information Studies University of Maryland School of Public Policy School of Architecture, Planning, and Preservation School of Public Health University of Maryland, Baltimore (1807) – 5 510 studenter Dental School (1840) Graduate School (1917) University of Maryland School of Law, Baltimore (1816) – 800 studenter School of Medicine (1807) School of Nursing (1889) School of Pharmacy (1841) School of Public Health (2006) School of Social Work (1961) University of Maryland Eastern Shore, Princess Anne (1886) – 3 762 studenter School of Agricultural and Natural Sciences School of Arts and Professions School of Business and Technology School of Graduate Studies University of Maryland University College, Adelphi (1947) – 33 096 studenter Graduate School School of Undergraduate Studies University of Maryland, Baltimore County, Catonsville (1966) – 11 798 studenter College of Arts, Humanities and Social Sciences College of Engineering and Information Technology College of Natural and Mathematical Sciences The Erickson School of Aging Studies Graduate School School of Social Work Ved universitetet samlet sett var det i 2006 hele 88 000 studenter, over 60 000 fjern- og kveldsstudenter og mer enn 5 000 vitenskapelig ansatte. Samme år var skolepengene fra US$ 5 520 (Adelphi) til US$ 8 622 (Baltimore) for studenter folkeregistrert i delstaten Maryland. Studiene gis opp til doktorgradsnivå ved alle fire læresteder. Blant tidligere studenter er to nobelprisvinnere, Raymond Davis Jr i fysikk og Herbert Hauptman i kjemi. Nærmere om lærestedene University of Maryland Law School i Baltimore er USAs tredje eldste jus-utdanning, og holder idag høy kvalitet med høye nasjonale rangeringer. Studentmassen er svært variert og lærestedet er et av de fremste jus-studier for afroamerikanere i USA. University of Maryland, College Park ligger i Prince George's County like utenfor Washington, D.C. Det er et forskningsbasert flaggskip-universitet som regnes som et Public Ivy-universitet av høy kvalitet. Det får bevilgninger fra en rekke føderale institusjoner, inklusive NASA. School of Public Policy ligger inne i Capitol Beltway i Washington, D.C. og er en attraktiv utdanningsinstitusjon med nettverk til den føderale politiske miljøet, tenketanker og myndigheter i hovedstaden. UM i College Park underviser ikke i medisin, jus og odontologi – dette dekkes av UM i Baltimore. University of Maryland, Baltimore er et sideordnet flaggskip-universitet på linje med College Park. Det kompletterer sistnevnte med fagene medisin, jus og odontologi og kan i likhet med UM i College Park utstede eksamenspapirer under navnet "University of Maryland" . Sykepleie-studiene er blant de eldste og største i landet. Farmasiskolen fra 1841 er også blant de eldste i USA. University of Maryland Eastern Shore er et historisk svart universitet og et land-grant-universitet i USA, grunnlagt 1886 av metodister. Det har en bakgrunn som landbrukscollege og state college. University of Maryland Baltimore County er et universitet like utenfor Baltimore som fokuserer på naturvitenskap og ingeniørutdanning. IT-studiene oppnår høye nasjonale rangeringer. Det er en del av University System of Maryland, men er formelt sett ikke et satellitt-universitet under University of Maryland. Ved Erickson School gis det også spesialiserte studier i gerontologi og eldreomsorg. University of Maryland University College er en kvelds- og voksenopplæringsskole med lokal- og fjernundervisning til utradisjonelle studenter i arbeid eller utenfor rekkevidde av tradisjonelle campus. Mange av studentene er amerikanske militære soldater og offiserer i tjeneste i Tyskland. Det er studiesteder i Heidelberg og ved Yokota Air Base i Tokyo. Lærestedet betjener 76 000 laveregrads og 14 500 høyeregrads studenter verden over. Referanser Eksterne lenker (en) Offisielt nettsted (en) University of Maryland, College Park – kategori av bilder, video eller lyd på Commons (en) University of Maryland, College Park – galleri av bilder, video eller lyd på Commons University of Maryland, Baltimore University of Maryland Eastern Shore University of Maryland School of Law A. James Clark School of Engineering University of Maryland Baltimore County University of Maryland University College Arkivert 21. mars 2013 hos Wayback Machine.